Kungradas

Kungradas () – miestas vakarų Uzbekistane, Karakalpakijos Respublikoje, Amudarjos deltoje, į šiaurės vakarus nuo Nukuso. Rajono centras. Per miestą eina Turkmenabato-Makato geležinkelis bei Nukuso-Muinako kelias. Veikia oro uostas. Už 8 km į vakarus nuo Kungrado prasideda praktiškai negyvenama Ustiurto plynaukštė.

Tekstilės (medvilnės apdirbimo), maisto (pieno), chemijos pramonė. Svarbus dujų paskirstymo centras: per miestą eina dujotiekiai iš Azijos į Europą, veikia Bucharos-Uralo ir Vidurinės Azijos-Centro dujotiekių kompresorių stotys.

 Istorija 

Kungradas nuo seno priklausė Chorezmo valstybei. Miesto teisės suteiktos 1962 m. Iki 1969 m. vadinosi Železnodorožnu (Железнодорожный).

 Šaltiniai 

Kategorija:Uzbekijos miestai